ये तो पहले से तय था कि वर्तमान वैश्विक माहौल व प्रमोटरों के साथ लगातार मतभेदों के कारण विशाल सिक्का इन्फोसिस के एमडी और सीईओ पद पर बहुत दिन नहीं रह पाएंगे और आज ऐसा हो भी गया। उन्होंने अपने पद से इस्तीफा दे दिया। उनकी जगह अंतरिम तौर पर यूबी प्रवीण राव को कंपनी की जिम्मेदारी सौंप दी गई है और उनका इस्तीफा तत्काल प्रभाव से स्वीकार करते हुए अगली व्यवस्था अर्थात 31 मार्च, 2018 तक उन्हें एग्जिक्युटिव वाइस चेयरमेन पद पर काम करने को कहा गया है। उम्मीद है नए एमडी और सीईओ की नियुक्ति तब तक हो जाएगी।